Donatie “Biblioteca Medicala a D-lui Dr. Constantin Andreoiu”

Biblioteca Universitatii de Medicina si Farmacie “Carol Davila” din Bucuresti a devenit mai bogata prin actul de donatie al D-lui Ing. Tudor Andreoiu din Ploiesti, fiul regretatului Dr. Constantin Andreoiu (1903-1982), chirurg de exceptie, coleg si prieten al marilor nume din viata medicala romaneasca a acelor vremuri (Acad. Constantin Arseni, Acad. Th. Burghele, Prof. Dr. Ion Chiricuta, Prof. Dr. Ion Juvara s.a.).

Parcursul profesional al D-lui Dr. Costantin Andreoiu desfasurat de-a lungul a cinci decenii de intensa activitate medicala in slujba pacientilor a presupus, in mod firesc, si constituirea unei valoroase biblioteci medicale personale (cca. 700 de volume).

Donatia C. Andreoiu – titluri aparute pana in 1945

Donatia C. Andreoiu – titluri aparute dupa 1945

In urma corespondentei purtata intre Dl. Ing. Tudor Andreoiu si Cabinetul Rectorului U.M.F. “Carol Davila” din Bucuresti, Dl. Acad. Ioanel Sinescu, Rector al universitatii noastre, a aprobat preluarea colectiei de carti din municipiul Ploiesti si aducerea ei la sediul Bibliotecii din Facultatea de Medicina. Aceasta actiune s-a desfasurat in data de 09 Octombrie 2019 fiind coordonata de catre Dl. Dr. Silviu Paun, consilier U.M.F.C.D. si D-na Monica Mocanu, Director al Bibliotecii U.M.F.C.D. Fondul de carte astfel dobandit cuprinde importante titluri ale literaturii medicale de specialitate atat din tara cat si din strainatate.

Multumim inca o data D-lui Ing. Tudor Andreoiu pentru aceasta initiativa generoasa datorita careia studentii si cadrele didactice ale Universitatii de Medicina si Farmacie “Carol Davila” din Bucuresti vor avea posibilitatea unei documentari mai ample in domeniul specialitatilor chirurgicale si nu numai.